תלמי בן מנאוס

תלמי בן מנאוס היה השליט (טטרארך) של ממלכת היטורים וכלקיס בשנים 85-40 לפנה"ס ועד מותו. בזמן שלטונו פעל להרחיב את שטחו במסעות צבאיים, השתלט על לבנון, איים על דמשק הכניע מס' מחוזות לאורך החוף הפיניקי ותקופה קצרה אף השתלט על בניאס בגליל העליון. למעשה, קודם לכן הגליל כולו היה באופן פורמלי נתון בשליטתם של היטורים אך נכבש מידם על ידי יהודה אריסטובולוס ה-I בשנת 103 לפנה"ס.

בעקבות התנגדותם של היהודים שחשו עצמם מדוכאים תחת שלטונו של תלמי, שלח אריסטובולוס השני אז עדיין נסיך, במצוות אמו, אלכסנדרה, משלחת צבאית לדמשק על מנת להגן עליה בפני תלמי. זמן קצר לאחר מכן פלש המצביא הרומאי פומפיוס לשטחי הממלכה היטורית החריב את מעוזיה בלבנון ונטל ממנה את השליטה בערים ההלניסטיות כפי שעשה ביהודה. כאשר אריסטובולוס ה-II נרצח על ידי סיעת תומכי פומפיוס ביהודה (49 לפנה"ס) מצאו בניו ובנותיו מקלט אצל תלמי, וייתכן שהסיעה היהודית-לאומית באותו הזמן נתמכה על ידי היטורים.

אנטיגונוס, בנו של אריסטובולוס גם כן נתמך על ידי תלמי במאמציו להפוך למלך ביהודה. לפי יוסף בן מתיתיהו המלך החשמונאי אנטיגונוס היה "קרוב משפחה" של תלמי שנישא לאחותו של אנטיגונוס אלכסנדרה, שהייתה נשואה קודם לכן לבנו פיליפיון, אולם תלמי רצח את בנו ולקח את כלתו לעצמו. תלמי מת זמן קצר לאחר פלישתם של הפרתים ליהודה ואת מקומו ירש בנו .

קישורים חיצוניים
 

שליטי ארצות